ΓΡΑΠΤΗ ΕΡΩΤΗΣΗ E-1487/02

υποβολή: Mara Sornosa Martnez (PSE) προς την Επιτροπή

(29 Μαΐου 2002)

Θέμα: Κατάσταση της βλάστησης του θαλάσσιου βυθού

Η βλάστηση του θαλάσσιου βυθού, η οποία προστατεύεται κατά προτεραιότητα από το Παράρτημα Ι της Οδηγίας 92/43/ΕΟΚ(1) (βιότοποι), έχει μειωθεί αισθητά σε όλες τις ακτές της Μεσογείου. Όπως αναφέρεται στην μελέτη του WWF (Παγκόσμιου Ταμείου για την Προστασία της Φύσης) Οι ακτές της Μεσογείου, διάγνωση και διατήρηση, το 78 % των εκτάσεων του θαλάσσιου βυθού των ισπανικών ακτών παρουσιάζει μείωση στην πυκνότητα των δεσμών των φυκιών και τούτο φαίνεται ότι επιβεβαιώνει το γεγονός ότιπάρχει γενική μείωση της βλάστησης σε όλες τις ακτές.

Όσον αφορά τις ισπανικές ακτές, όπου η βλάστηση του θαλάσσιου βυθού ήταν πολύ ικανοποιητική, η έκταση και ο εν γένει βαθμός διατήρησής της έχουνποστεί σημαντική μείωση κατά τις τελευταίες δεκαετίες λόγω της μεγάλης πίεσης από τον παράγοντα της ανθρώπινης παρουσίας.

Μεταξύ των διάφορων μορφών πίεσης που ασκούνται, μπορούμε να αναφέρουμε:

- την αλιεία (και ειδικότερα με παρασυρόμενα δίχτυα), η οποία στην περίπτωση των Κοινοτήτων της Βαλένθια και της Μούρθια έχει ήδη καταστρέψει περισσότερο από το 40 % της επιφάνειας του θαλάσσιου βυθού·

- η συνεχής δημιουργία μαρινών και άλλων τουριστικών εγκαταστάσεων, ειδικότερα στις ακτές της Βαλένθια, η οποία είναι ήδη κορεσμένη από τηνπερβολική πολεοδομική ανάπτυξη·

- την ρύπανση και τα απόβλητα που μειώνουν την φυτική βιομάζα και προκαλούν απώλεια της βιοποικιλότητας στον βυθό, πέραν των μεταβολών στην σύνθεση της φυτικής βιομάζας·

- κ.λπ.

Στην από 21ης Ιουνίου 2001 απάντησή της στην γραπτή ερώτηση Ε-1253/01(2), η Επιτροπή εκτιμούσε ότι ήταν πρόωρο να εκφέρει άποψη σχετικά με την επάρκεια των προτάσεων της Ισπανίας όσον αφορά την προστασία της βλάστησης του θαλάσσιου βυθού.

Βάσει των ανωτέρω, και λαμβάνονταςπόψη την δέσμευση για την διατήρηση των προστατευόμενων βιοτόπων, δέσμευση την οποία η Ευρωπαϊκή Ένωση επιβεβαίωσε εκ νέου προσφάτως, τόσο με την συμμετοχή της στις συνεδριάσεις της Σύμβασης για την Βιοποικιλότητα στην Χάγη, όσο και με την έγκριση της Σύστασης για την ολοκληρωμένη διαχείριση των παράκτιων ζωνών:

- Ποιες συγκεκριμένες δράσεις προβλέπει να προτείνει η Επιτροπή για την ανάσχεση τηνποβάθμιση και τηνποχώρηση της βλάστησης του θαλάσσιου βυθού, ειδικότερα όσον αφορά τις ακτές της Μεσογείου·

- Θεωρεί η Επιτροπή επαρκείς τις ζώνες LIC (Τοποθεσία Κοινοτικού Ενδιαφέροντος) που έχουν ορισθεί από την Ισπανία για την διατήρηση του σημαντικού αυτού βιοτόπου· Ποια είναι η άποψη της Επιτροπής όσον αφορά την κατάσταση που προτείνει το WWF στην έκθεσή του σχετικά με τις ακτές της Μεσογείου ως προς τις περιοχές που δεν περιλαμβάνονται ως LIC από την ισπανική κυβέρνηση· Σκοπεύει η Επιτροπή να παρέμβει προς τις εθνικές αρχέςποστηρίζοντας την συμπερίληψη των ζωνών αυτών·

(1) ΕΕ L 206 της 22.7.1992, σελ. 7.

(2) ΕΕ C 340 E της 4.12.2001, σελ. 205.

Απάντηση της κας Wallstrm εξ ονόματος της Επιτροπής

(10 Ιουλίου 2002)

Το ενδιαίτημα τουποθαλασσίου λειβαδιού Ποσειδωνίας (Posidonion oceanicae), που αναφέρει το Αξιότιμο Μέλος του Ευρωπαϊκού Κοινοβουλίου, είναι ένα φυσικό ενδιαίτημα απειλούμενο με εξαφάνιση, για τη διατήρηση του οποίου η Κοινότητα φέρει ιδιαίτερη ευθύνη.

Η Επιτροπή κρίνει ότι τα μέτρα διατήρησης που έχουν λάβει τα κράτη μέλη για το ενδιαίτημα αυτό ίσως δεν επαρκούν, δεδομένης της κατάστασης διατήρησής τους και της πληθώρας και της έντασης των κινδύνων που το απειλούν.

Εν προκειμένω, η Επιτροπή θα μεριμνήσει ιδιαίτερα ούτως ώστε να περιληφθεί τελικά ενδεδειγμένος αριθμός τοποθεσιών όπουπάρχει το ενδιαίτημα αυτό στο δίκτυο Natura 2000.

Άλλωστε, η Επιτροπή κρίνει ότι τα μέτρα προστασίας του ενδιαιτήματος πρέπει να εφαρμοστούν αμέσως, πριν την τελική έγκριση του πίνακα των περιοχών ειδικής προστασίας. Πιο συγκεκριμένα, και με βάση τον τύπο των ασκούμενων πιέσεων στο ενδιαίτημα, η Επιτροπή προσδίδει μεγάλη σημασία στην εφαρμογή των διατάξεων που απορρέουν από το άρθρο 6 της οδηγίας 92/43/ΕΟΚ του Συμβουλίου της 21ης Μαΐου 1992, για τη διατήρηση των φυσικών ενδιαιτημάτων και της άγριας πανίδας και χλωρίδας.

Η Επιτροπή δεν είναι δυστυχώς σε θέση να αποφανθεί για την επάρκεια των προτάσεων της Ισπανίας ούτε για την ύπαρξη και άλλωνποψήφιων τοποθεσιών, διότι η διαβίβαση των πληροφοριών από τα κράτη μέλη για τις τοποθεσίες που ενδεχομένως πρέπει να προστατευθούν στη Μεσόγειο, δεν έχει ολοκληρωθεί ακόμη και το βιογεωγραφικό σεμινάριο που προβλέπεται για την ανάλυση των πληροφοριών αυτών αναβλήθηκε.

Η Επιτροπή έκρινε πάντοτε ότι η επιτυχία των πολιτικών διατήρησης της φύσης εξαρτάται σε μεγάλο βαθμό από τη συμμετοχή όλων των ενεχόμενων κοινωνικών τομέων. Η έκθεση που ανέφερε το Αξιότιμο Μέλος του Ευρωπαϊκού Κοινοβουλίου, την οποία έχει ήδη λάβει η Επιτροπή, δείχνει για ακόμη μια φορά πόσο σημαντική είναι η στήριξή στους ανεξάρτητους παράγοντες που συντελούν στον εντοπισμό των προβλημάτων και στην καλύτερη στοχοθέτηση επομένως των δράσεων προστασίας της φύσης.